Ilbieraħ żewġ studenti lokali mill-iskola San Anton issieħbu flimkien biex itellgħu avveniment fejn fih jiġbru donazzjonijiet b'risq it-tim ta' RMJ's Horse Rescue, tim li jiddedika ħajtu biex jieħu ħsieb tant żwiemel. Il-paġna uffiċjali San Anton School tellgħet ir-riżultat finali ta' dan il-proġett, kif ukoll ritratt taż-żewġ studenti waqt li wettqu dan il-ġest nobbli. "Ilbieraħ l-istudenti tal-ħames sena Emilia Bannister u Ally Cassar Torregiani urew il-ħiliet intraprenditorjali u l-altruwiżmu tagħhom billi organizzaw bejgħ f'Tas-Sliema b'risq l-RMJ's Horse Rescue, li nġabru €850 fil-proċess!" Fil-fatt irnexxielhom jiġbru ammont sostanzjali li bih żgur li t-tim ta' RMJ ser ikollu biex ikompli jgħajjex u jgħin liż-żwiemel. Tajjeb ngħidu li din kienet propju inizjattiva tal-istudenti, fejn għażu li jagħtu ħinhom mill-weekend biex itejjbu l-ħajja ta' ħaddieħor. "Fuq inizjattiva tagħhom stess, biex jappoġġjaw din il-kawża li hija għal qalbhom, biegħu brazzuletti magħmulin bl-idejn, prodotti tal-ħmira, xarba tal-larinġ li kien għadu kif ġie mgħasur kif ukoll taw diversi rigali." Prosit lil Emilia u Ally għal dan li kisbu mill-ħin liberu tagħhom! Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Bil-Filmat: "Uwejja!" - Ara R-Reazzjoni Ta' Keith Demicoli u Martu Wara Li Tahom L-Aħbar Fabian! "Bdejt Novembru Fuq Sieq Ħazina… Ninsab Rikoverat Id-Dar" - Xewqat Ta' Fejqan Malajr Lil Edward Zammit Lewis Illum Ġew Rilaxxati Xi Miżuri Oħra Li Kienu Ttieħdu Minħabba L-Covid-19 – Ara Liem Huma "Il-Familja Tagħna Qed Tikber" - F'Għeluq Sninu David Rizzo Jħabbar Li Hu U Vanessa Ħa Jiżdiedu!